Paia-aansoek ingedien oor Zuma-standbeeld in Noordwes | Maroela Media
AfriForum het Dinsdag 'n aansoek ingevolge die Wet op die Bevordering van Toegang tot Inligting (Paia) van 2000 ingedien by die kantoor van Noordwes-premier, Supra Mahumapelo, oor die oprigting van 'n monument van pres. Jacob Zuma in Groot-Marico.
Dié aansoek volg op die vorige aansoek in Maart vanjaar oor die oprigting van 'n Zuma-standbeeld. "Beplanning om met die oprigting van die standbeeld voort te gaan, is ná talle teenkanting – onder meer deur AfriForum, wat bereid was om die hof te nader – gestaak," het Tiaan Oosthuizen, AfriForum se distrikskoördineerder vir Noordwes gesê.
In die jongste Paia-aansoek versoek die burgerregte-organisasie notules van vergaderings van die provinsiale wetgewer, kennisgewings in die media en alle toepaslike dokumentasie oor die begroting vir en die koste van dié projek.
Oosthuizen meen dat die oprigting van 'n Zuma-monument totaal onvanpas is gegewe die hoë vlakke van korrupsie en armoede wat onder sy presidentskap in Suid-Afrika heers.
"Zuma word verder met talle skandale verbind en daar is reeds 'n reeks strafregtelike klagtes teen hom. 'n Monument wat iemand eer moet meriete en waarde hê. AfriForum is bereid om met ander organisasies saam te werk om die oprigting van 'n Zuma-monument te verhoed."
Los maar dat hulle die beeldjie tog oprig. Die EFF soek tog iets om weer af te breek.
Bou dit, maar vervang sy ore moet twee groot boude :). Tenminste sal ons dan kan lekker lag vir ons geld en bietjie waarheid…
Rig op – dit sal nie lank staan nie glo my
Hierdie gebied is geoormerk vir uitbreidings ooreenkomstig Zuma se plan vir oorname van die hele gebied in Noordwes om glo plase aan swartgemeenskappe toe te ken. By Marico is 'n groot Indiergemeenskap wat dalk die plan en die beeld ondersteun. Die beeld is dalk net 'n blykie van dankbaarheid van die toekomstige base van die plase.
Rig dit op net langs die N3 snelweg. Ons kan dit as 'n "boom" gebruik en om op te teken en boodskappies skryf.